La **distrikto Waldenburg** estas administra unuo de Kantono Bazelo Kampara. La distrikto havis 15589 loĝantojn je la 31-a de decembro 2008.

Geografio
---------

La distrikto Waldenburg etendiĝas en la Ĵurasa Montaro en la supera *Frenkenvalo*, kiu ankaŭ nomiĝas *Waldenburg-valo*. Ĝi estas la plej kampara distrikto de la kantono kaj en kompleta kontrasto al la urbeca distrikto Arlesheim. La distrikto estas kun nur 15589 loĝantoj unuflanke la plej malgranda distrikto laŭ loĝantaro, ĝi tamen kun 104,93 km² estas la plej granda laŭ areo. El tio sekvas, ke la distrikto Waldenburg kun granda distanco estas la plej maldense logaxata distrikto de Kantono Bazelo Kampara.

Najbaraj distriktoj
-------------------

La distrikto Waldenburg limas en sudo al la distriktoj Olten kaj Gäu (ambaŭ en Kantono Soloturno), en sudoriento al la distrikto Thal (Kantono Soloturno), en oriento al la distriktoj Thierstein kaj Dorneck (ambaŭ en Kantono Soloturno), en nordo al la distrikto Liestal kaj en nordoriento al la distrikto Sissach.

Trafiko
-------

Tra la Waldenburgvalo de Liestal ĝis Waldenburg BL kondukas la mallarĝŝpura Waldenburg-Fervojo. La ceteraj lokoj atingeblas per lokaj busoj kaj poŝtaŭtolinioj. En la sudo la Supera Hauensteinpasejo ligas la distrikton kun la najbara Kantono Soloturno.

Historio
--------

Jam la romianoj setlis en la Waldenburg-valo kaj konstruis diversajn fortikaĵojn por regi la pasejvojon tra la Supera Hauensteinpasejo.

La regiono en mezepoko apartenis al alzacaj monaĥoj kaj fariĝis en la 14-a jarcento bazela posedaĵo.

En la jaro 1832 la civitanoj de Waldenburg partoprenis en la lukto kontraŭ la urbo Bazelo por la Bazela Kantondisiĝo kaj en 1833 Waldenburg fariĝis, post la disiĝo de la malnova Kantono Bazelo, distrikto de la nova Kantono Bazelo Kampara.

Komunumoj en la distrikto Waldenburg
------------------------------------

La distrikto Waldenburg konsistas el 15 komunumoj (stato komence de 2009). Oberdorf, la plej granda el ili, havis 2280 loĝantojn fine de 2008, do escepte de la urbeto Waldenburg, kies urborajto estas nur historia, en la tuta distrikto ne estas urboj. Jen la listo de la komunumoj:


| Blazono | **Nomo** | **Loĝantoj**(2008-12-31) | **Areo**en km² | Komunumkodo |
| --- | --- | --- | --- | --- |
| Arboldswil | Arboldswil | 523 | 3.48 | 2881 |
| Bennwil | Bennwil | 613 | 6.51 | 2882 |
| Bretzwil | Bretzwil | 786 | 7.33 | 2883 |
| Diegten | Diegten | 1569 | 9.64 | 2884 |
| Eptingen | Eptingen | 520 | 11.19 | 2885 |
| Hölstein | Hölstein | 2333 | 6.02 | 2886 |
| Lampenberg | Lampenberg | 501 | 4.00 | 2887 |
| Langenbruck | Langenbruck | 988 | 15.69 | 2888 |
| Lauwil | Lauwil | 339 | 7.27 | 2889 |
| Liedertswil | Liedertswil | 154 | 1.94 | 2890 |
| Niederdorf | Niederdorf | 1796 | 4.41 | 2891 |
| Oberdorf | Oberdorf | 2280 | 6.19 | 2892 |
| Reigoldswil | Reigoldswil | 1519 | 9.25 | 2893 |
| Titterten | Titterten | 422 | 3.71 | 2894 |
| Waldenburg | **Waldenburg** | 1246 | 8.30 | 2895 |
|  | **Totale** (15) | 15'589 | 104.93 | 1305 |
|

Eksteraj ligiloj
----------------

* Kategorio Waldenburg (distrikto) en la Vikimedia Komunejo (Multrimedaj datumoj)

* Retejo de la prefektejo de la distrikto Waldenburg Arkivigite je 2010-02-13 per la retarkivo Wayback Machine

|  |  |  |  |
| --- | --- | --- | --- |
| 

| v • d • rDistriktoj de Kantono Bazelo Kampara |
| --- |
| Arlesheim • Laufen • Liestal • Sissach • Waldenburg |  |

 |



|  |  |  |  |
| --- | --- | --- | --- |
| 

| v • d • rDistrikto Waldenburg |
| --- |
| WaldenburgWaldenburgArboldswil  •  Bennwil  •  Bretzwil  •  Diegten  •  Eptingen  •  Hölstein  •  Lampenberg  •  Langenbruck  •  Lauwil  •  Liedertswil  •  Niederdorf  •  Oberdorf  •  Reigoldswil  •  Titterten  •  **Waldenburg** | Waldenburg |

 |